open-index/open-wikipedia-markdown huggingface dataset:
พระเจ้าบรมวงศ์เธอ พระองค์เจ้าประพาฬรัศมี

**พระเจ้าบรมวงศ์เธอ พระองค์เจ้าประพาฬรัศมี** (11 พฤษภาคม พ.ศ. 2408 – 20 กรกฎาคม พ.ศ. 2446) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่ท้าววนิดาพิจาริณี (เจ้าจอมมารดาสุ่น ในรัชกาลที่ 4)

## พระประวัติ
พระเจ้าบรมวงศ์เธอ พระองค์เจ้าประพาฬรัศมี ประสูติเมื่อวันศุกร์ที่ 3 มีนาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่ท้าววนิดาพิจาริณี (เจ้าจอมมารดาสุ่น ในรัชกาลที่ 4) ธิดาของพระยาสุรินทรราชเสนี (จั่น สุกุมลจันทร์) กับคุณหญิงกลิ่น

ในสมัยรัชกาลที่ 5 พระองค์เจ้าประพาฬรัศมี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประพาฬรัศมี ทรงร่วมถวายเงิน 2 ชั่ง

พระเจ้าบรมวงศ์เธอ พระองค์เจ้าประพาฬรัศมี ประชวรพระโรคเรื้อรังมานาน แพทย์หลวงประกอบพระโอสถถวาย พระอาการก็มีแต่ทรงและทรุด จนเมื่อวันที่ 20 กรกฎาคม พ.ศ. 2446 เสด็จสิ้นพระชนม์ พระชันษา 38 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 12 กุมภาพันธ์ พ.ศ. 2448

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
วัดป่าโค

**วัดป่าโค** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลหันตรา อำเภอพระนครศรีอยุธยา จังหวัดพระนครศรีอยุธยา มีเนื้อที่ 23 ไร่ 1 งาน 14 ตารางวา

วัดป่าโคสร้างประมาณ พ.ศ. 2100 เดิมเป็นวัดสายวิปัสสนากัมมัฎฐาน เช่นเดียวกับวัดอื่น ๆ ในกลุ่มอโยธยา บริเวณนี้เรียกว่าบ้านศาลาเกวียน เป็นที่ตั้งของป่า (ตลาด) ซื้อขายวัวควาย เหล่าบรรดานายฮ้อยทมิฬ ได้ต้อนวัวควายจากนครราชสีมา ผ่านเส้นทางสระบุรี นครนายกเข้าสู่กรุงศรีอยุธยา เพื่อนำวัวควายมาขาย บ้างแลกเปลี่ยนสินค้ากัน โดยได้พบหลักฐานทางประวัติศาสตร์ว่า ลาลูแบร์ได้บันทึกเหตุการณ์ซื้อขายวัวควาย ถวายพระเจ้าหลุยส์ที่ 14 แห่งฝรั่งเศสอีกด้วย ครั้นถึงสมัยอยุธยาตอนปลาย วัดนี้ได้รับการกระทบกระเทือนจากที่ข้าศึกรุกรานก็ได้ทรุดโทรมลงเมื่อได้มีการบูรณะปฏิสังขรณ์ใหม่ดีขึ้น ได้รับการดูแลจากชาวบ้านและพระสงฆ์ตามสมควรในระยะหลัง ๆ ต่อมาพระปลัดพยนต์ ธมฺมธโร ได้เป็นเจ้าอาวาส ได้ดำเนินการพัฒนาวัดให้เป็นหลักฐานมั่นคง วัดป่าโคได้รับพระราชทานวิสุงคามสีมาประมาณ พ.ศ. 2110

อาคารเสนาสนะที่สำคัญ คือ อุโบสถกว้าง 6 เมตร ยาว 21 เมตร สร้างเมื่อ พ.ศ. 2517 โครงสร้างคอนกรีตเสริมเหล็ก ซึ่งได้สร้างขึ้นแทนหลังเก่าในที่เดิมหลังเกิดเหตุเพลิงไหม้เมื่อ พ.ศ. 2560 ที่ฝาผนังในมีภาพพุทธประวัติ ฝีมืออาจารย์ประยูร อุลุชาฎะ (น.ณ ปากน้ำ) ศาลาการเปรียญกว้าง 13 เมตร ยาว 21 เมตร เป็นอาคารไม้ศาลาเล็ก 4 หลัง กุฏิสงฆ์จำนวน 12 หลังเป็นอาคารไม้ 10 หลัง ครึ่งตึกครึ่งไม้ 2 หลัง หอสวดมนต์ หอระฆัง และฌาปนสถาน สำหรับปูชนียวัตถุมี พระประธานในอุโบสถ พระเพลากว้าง 40 นิ้ว ปางมารวิชัย เป็นพระพุทธรูปปูนปั้น พระพุทธรูปปางมารวิชัยอีก 2 องค์ แบบเชียงแสนถึงสุโขทัย ขนาดพระเพลากว้าง 30 นิ้ว ที่หอสวดมนต์มีพระพุทธรูปปางห้ามญาติ 2 องค์ สร้างสมัยอู่ทองถึงอยุธยา ร้อยตำรวจเอกสพรั่ง อุลปาธรณ์ อัญเชิญมาถวายไว้และมีพระพุทธรูปปางลีลา หล่อขึ้นเมื่อ พ.ศ. 2518 ขนาดสูง 235 เซนติเมตร ประดิษฐานอยู่บนแท่นที่สร้างขึ้นไว้กว้างยาวด้านละ 8 เมตร

เมื่อ พ.ศ. 2562 มีการพบจดหมายเหตุกรุงศรีที่วัดป่าโค ซึ่งมีทั้งบันทึกคำให้การชาวกรุงเก่า คัมภีร์ตำรายารักษามะเร็ง ตำรานวดโบราณ ซึ่งคาดว่าเขียนไว้ก่อนเสียกรุงศรีอยุธยาครั้งที่ 2

## อ้างอิง

หมวดหมู่:โบราณสถานในจังหวัดพระนครศรีอยุธยา
ป่าโค
วัดวีระโชติธรรมาราม

**วัดวีระโชติธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา

วัดวีระโชติธรรมารามจัดตั้งขึ้นครั้งแรก เป็นสำนักสงฆ์ ชื่อ **สำนักสงฆ์ทองธรรมโชติ** โดยมีคุณระเบียบ โชติบรรยง และคุณทวี คุณลออ โชติบรรยง ถวายที่ดิน จำนวน 36 ไร่ เพื่อสร้างวัด เมื่อ พ.ศ. 2545 คุณทวี และคุณลออ โชติบรรยง ได้ไปกราบอาราธนาพระองอาจ อาภากโร ซึ่งขณะนั้นจำพรรษาอยู่ ณ วัดกระทุ่มเสือปลา กรุงเทพมหานคร มาเป็นเจ้าอาวาสวัด ต่อมา พระองอาจ อาภากโร ได้เข้ากราบเรียนถวายรายงานต่อเจ้าประคุณสมเด็จพระพุฒาจารย์ (เกี่ยว อุปเสโณ) เจ้าคณะใหญ่หนตะวันออก และขอความเมตตานุเคราะห์จากเจ้าประคุณสมเด็จ ให้ตั้งชื่อวัดให้ใหม่เพื่อความเหมาะสมกับสถานที่ เจ้าประคุณสมเด็จพระพุฒาจารย์ (เกี่ยว อุปเสโณ) จึงตั้งชื่อวัดใหม่แห่งนี้ไว้ว่า **สำนักสงฆ์วีระโชติธรรมาราม** โดยคำว่า "วีระ" หมายถึง ชื่อจริงของพระราชพรหมยาน (วีระ ถาวโร)(หลวงพ่อฤๅษีลิงดำ) วัดจันทาราม (ท่าซุง) จังหวัดอุทัยธานี ซึ่งเป็นครูบาอาจารย์ของพระองอาจ อาภากโร และคำว่า "โชติ" มาจากคำนำหน้านามสกุลของคุณทวี คุณลออ โชติบรรยง ต่อมาได้รับอนุญาตให้สร้างวัดจากกรมการศาสนา เมื่อ พ.ศ. 2552 ในนาม "วัดวีระโชติธรรมาราม"

วัดวีระโชติธรรมารามตั้งอยู่ท่ามกลางทุ่งนา จุดเด่นของวัดนี้คือองค์หลวงพ่อโสธรขนาดใหญ่และอุโบสถแก้วกลางน้ำ ภายในวิหารแก้วพระราชพรหมยาน ที่มีสรีระสังขารจำลองของหลวงปู่ฤๅษีลิงดำ และอุโบสถแก้วกลางน้ำราชพรหมยานอนุสรณ์ ซึ่งภายในประดับกระจกเงา ลวดลายทรงไทย อักขระยันต์ ด้านบนบรรจุพระบรมสารีริกธาตุ และพระเกศาหลวงพ่อฤๅษีลิงดำ มีสมเด็จองค์ปฐม พระประธานและหลวงพ่อ 5 พี่น้อง 5 พระองค์ ประกอบด้วย หลวงพ่อโสธร หลวงพ่อโต วัดบางพลีใหญ่ใน หลวงพ่อวัดไร่ขิง หลวงพ่อวัดบ้านแหลม และหลวงพ่อวัดเขาตะเครา

## อ้างอิง

วีระโชติธรรมาราม
พระเจ้าบรมวงศ์เธอ พระองค์เจ้าอนงค์นพคุณ

**พระเจ้าบรมวงศ์เธอ พระองค์เจ้าอนงค์นพคุณ** (18 พฤศจิกายน พ.ศ. 2400 – 22 มีนาคม พ.ศ. 2426) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเอม ในรัชกาลที่ 4

## พระประวัติ
พระเจ้าบรมวงศ์เธอ พระองค์เจ้าอนงค์นพคุณ ประสูติเมื่อวันที่ 18 พฤศจิกายน พ.ศ. 2400 เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเอม ในรัชกาลที่ 4 ธิดาของหลวงปราณีประชาชน (แมลงทับ นาครทรรพ) ยกกระบัตรกรุงเก่า กับภริยาชื่อเอี่ยม

ในสมัยรัชกาลที่ 4 พ.ศ. 2410 พระองค์เจ้าอนงค์นพคุณได้โสกันต์ พร้อมกับ พระองค์เจ้ากฤษดาภินิหาร พระองค์เจ้าเสมอสมัยหรรษา พระองค์เจ้าวาณีรัตนกัญญา และพระองค์เจ้าวิลัยทรงกัลยาพระราชธิดาในพระบาทสมเด็จพระปิ่นเกล้าเจ้าอยู่หัว โดยพระราชพิธีมีพระสงฆ์สวดพระพุทธมนต์บนพระที่นั่งดุสิตมหาปราสาท 30 รูป เวลาบ่ายตั้งกระบวนแห่ไปฟังพระสงฆ์สวดพระพุทธมนต์ทั้ง 3 วัน รุ่งขึ้นแห่มาโสกันต์แล้วแห่สมโภชวัน 1 กระบวนแห่และเครื่องเล่นรายทางคล้ายกันกับโสกันต์ใหญ่ แต่มีนางเชิญเครื่องมยุรฉัตรสำรับเดียวแต่ราชยานหน้า

ในหนังสือ สมเด็จพระเจ้าบรมวงศ์เธอ กรมพระยาดำรงราชานุภาพทรงโต้ตอบกับพระยาอนุมานราชธน (ยง เสฐียรโกเศศ) ได้ปรากฎ คำกลอนล้อเจ้านายสมัยรัชกาลที่ 4 สันนิษฐานว่าแต่งปลายรัชกาลที 4 และเจ้านายองค์ใดองค์หนึ่งทรงแต่งล้อกันเอง กล่าวถึงพระอัธยาสัยของ พระองค์เจ้าอนงค์นพคุณ ว่า

"ทำอะไรงกงัน องค์อนงค์"

20 มีนาคม พ.ศ. 2426 พระเจ้าบรมวงศ์เธอ พระองค์เจ้าอนงค์นพคุณ เป็นพระโรคปัจจุบัน แพทย์หลวงประกอบพระโอสถถวาย พระอาการไม่คลายมาจนถึงเช้าวัน 22 มีนาคม พ.ศ. 2426 เสด็จสิ้นพระชนม์พระชันษา 25 ปี พระบรมวงศานุวงศ์ฝ่ายหน้าฝ่ายในพร้อมกันสรงน้ำพระศพแล้ว เชิญลงพระโกศ​แห่มาไว้ที่หอธรรมสังเวช พระสงฆ์สวดพระอภิธรรมทั้งกลางวันกลางคืน

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
พระเจ้าบรมวงศ์เธอ พระองค์เจ้าเสมอสมัยหรรษา

**พระเจ้าบรมวงศ์เธอ พระองค์เจ้าเสมอสมัยหรรษา** (2 ตุลาคม พ.ศ. 2400 – 24 กุมภาพันธ์ พ.ศ. 2416) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดามาไลย

## พระประวัติ
พระเจ้าบรมวงศ์เธอ พระองค์เจ้าเสมอสมัยหรรษา ประสูติเมื่อวันที่ 2 ตุลาคม พ.ศ. 2400 เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดามาไลย หลานพระยาราชรองเมือง

ในสมัยรัชกาลที่ 4 พ.ศ. 2410 พระองค์เจ้าเสมอสมัยหรรษาได้โสกันต์ พร้อมกับ พระองค์เจ้ากฤษดาภินิหาร พระองค์เจ้าอนงค์นพคุณ พระองค์เจ้าวาณีรัตนกัญญา และพระองค์เจ้าวิลัยทรงกัลยาพระราชธิดาในพระบาทสมเด็จพระปิ่นเกล้าเจ้าอยู่หัว โดยพระราชพิธีมีพระสงฆ์สวดพระพุทธมนต์บนพระที่นั่งดุสิตมหาปราสาท 30 รูป เวลาบ่ายตั้งกระบวนแห่ไปฟังพระสงฆ์สวดพระพุทธมนต์ทั้ง 3 วัน รุ่งขึ้นแห่มาโสกันต์แล้วแห่สมโภชวัน 1 กระบวนแห่และเครื่องเล่นรายทางคล้ายกันกับโสกันต์ใหญ่ แต่มีนางเชิญเครื่องมยุรฉัตรสำรับเดียวแต่ราชยานหน้า

ในหนังสือ สมเด็จพระเจ้าบรมวงศ์เธอ กรมพระยาดำรงราชานุภาพทรงโต้ตอบกับพระยาอนุมานราชธน (ยง เสฐียรโกเศศ) ได้ปรากฎ คำกลอนล้อเจ้านายสมัยรัชกาลที่ 4 สันนิษฐานว่าแต่งปลายรัชกาลที 4 และเจ้านายองค์ใดองค์หนึ่งทรงแต่งล้อกันเอง กล่าวถึงพระอัธยาสัยของ พระองค์เจ้าอนงค์นพคุณ ว่า

"มักทำวุ่นวุ่น องค์เสมอ"

พระเจ้าบรมวงศ์เธอ พระองค์เจ้าเสมอสมัยหรรษา สิ้นพระชนม์ในรัชกาลที่ 5 เมื่อวันที่ 24 กุมภาพันธ์ พ.ศ. 2416 พระชันษา 17 ปี พระราชทานเพลิงพระศพ ณ พระเมรุวัดสระเกศราชวรมหาวิหาร วันที่ 13 พฤษภาคม พ.ศ. 2418

## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
วัดจุฬาภรณ์วนาราม

**วัดจุฬาภรณ์วนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านพริก อำเภอบ้านนา จังหวัดนครนายก

วัดจุฬาภรณ์วนารามสร้างขึ้นในโอกาสที่สมเด็จเจ้าฟ้าฯ กรมพระศรีสวางควัฒน วรขัตติยราชนารีทรงพระชนมายุ 50 พรรษา เมื่อแรกสร้างสมเด็จพระญาณวโรดม (ประยูร สนฺตงฺกุโร) อดีตเจ้าอาวาสวัดเทพศิรินทราวาสราชวรวิหารและคณะกรรมการมูลนิธิส่งเสริมพระพุทธศาสนาวันอาทิตย์ ในพระราชูปถัมภ์ ลงความเห็นว่า สร้างขึ้นเพื่อเป็นการเฉลิมพระเกียรติในโอกาสอันสำคัญ โดยนายมานะ ปิ่นมงคล ได้ถวายที่ดินแก่พระธรรมวราจารย์ (หลวงปู่แบน) วัดบวรนิเวศวิหาร จำนวน 47 ไร่ โดยนายมานะ ปิ่นมงคล ได้ถวายที่ดินแก่ พระธรรมวราจารย์ (หลวงปู่แบน) วัดบวรนิเวศวิหาร จำนวน 47 ไร่เมื่อ พ.ศ. 2548 และได้โอนที่ดินแปลงนี้ไว้เป็นกรรมสิทธิ์ของมูลนิธิส่งเสริมพระพุทธศาสนาวันอาทิตย์ ในพระราชูปถัมภ์ 

พระธรรมวราจารย์ ได้เข้าดำเนินการปรับปรุงสถานที่เมื่อ พ.ศ. 2549 มีการปรับพื้นที่ดินเพื่อสร้างวัดแต่ยังคงรักษาต้นไม้เอาไว้ และมีการปลูกต้นไผ่ให้แนวทางเดินเพื่อความร่มเย็น และต่อมาสมเด็จพระญาณวโรดม ออกหนังสือขอพระราชทานนามวัด และได้ประราชทานนามว่า "วัดจุฬาภรณ์วนาราม" พร้อมด้วยพระราชทานตราสัญลักษณ์ จฬ เป็นตราประจำวัด เมื่อวันที่ 26 กุมภาพันธ์ พ.ศ. 2550 และเห็นว่าเป็นสถานที่เหมาะสมแก่การเฉลิมพระเกียรติในโอกาสอันสำคัญนี้ สมเด็จพระญาณวโรดม ออกหนังสือขอพระราชทานนามวัด และได้ประราชทานนามว่า “วัดจุฬาภรณ์วนาราม” พร้อมด้วยพระราชทานตราสัญลักษณ์ จฬ เป็นตราประจำวัด เมื่อวันที่ 26 กุมภาพันธ์ พ.ศ. 2550 วัดได้รับอนุญาตตั้งวัดเมื่อวันที่ 27 พฤษภาคม พ.ศ. 2562

ทางเข้าวัดเป็นอุโมงค์ไผ่ระยะทางกว่า 500 เมตร ภายในมีพระบรมสาริกธาตุพุทธเตชะมงคลชัย นอกจากนี้ รอบ ๆ บริเวณวัดยังมีพรรณไม้นานาชนิด เช่น ต้นยางนา ต้นโพธิ์อินเดีย ต้นพระพุทธเจ้า 5 องค์

## อ้างอิง

จุฬาภรณ์วนาราม
หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี
มิลเดฟ ทารันทูลา เอชเอ็มเอวี

**มิลเดฟ ทารันทูลา เอชเอ็มเอวี** () เป็นยานยนต์ทหารราบความคล่องตัวสูงต้านทานทุ่นระเบิดตัวถังรูปตัววีขับเคลื่อนสี่ล้อสัญชาติมาเลเซีย ซึ่งให้การป้องกันระดับสูงต่อภัยคุกคามในสนามรบที่หลากหลาย เช่น ทุ่นระเบิด และระเบิดแสวงเครื่อง รถยนต์ดังกล่าวได้รับการออกแบบและผลิตโดยบริษัทมิลเดฟ เปิดตัวครั้งแรกเมื่อวันที่ 11 กุมภาพันธ์ ค.ศ. 2021

ยานพาหนะดังกล่าวได้รับการพัฒนาให้เป็นรถลำเลียงพลหุ้มเกราะแบบล้อยางที่มีความสามารถในการต้านทานทุ่นระเบิด และยังมีความคล่องตัวที่ดีในสนามรบ มันถูกสร้างขึ้นมาเพื่อลดการพึ่งพายานเกราะที่ผลิตในต่างประเทศ

## ประวัติ
การพัฒนารถดังกล่าวใช้เวลาสี่ปีจึงแล้วเสร็จ โดยมีมูลค่ารวม 16 ล้านริงกิตสำหรับการวิจัยและพัฒนา ต้นแบบหนึ่งคันได้รับการสร้างขึ้นและเปิดตัวในวันที่ 11 กุมภาพันธ์ ค.ศ. 2021 และคาดว่าจะได้รับการทดสอบโดยกองทัพมาเลเซีย รถคันนี้ใช้ส่วนประกอบในประเทศ 70 เปอร์เซ็นต์ ในขณะที่อีก 30 เปอร์เซ็นต์ใช้ส่วนประกอบต่างประเทศ เช่น ระบบส่งกำลัง, เครื่องยนต์ และระบบอาวุธ

การพัฒนายานพาหนะได้รับความช่วยเหลือโดยสถาบันวิจัยเทคโนโลยีวิทยาศาสตร์เพื่อการป้องกันประเทศ (STRIDE) ร่วมกับกองทัพมาเลเซีย เมื่อวันที่ 2 เมษายน ค.ศ. 2021 ยานเกราะความคล่องตัวสูง มิลเดฟ ได้รับการตั้งชื่ออย่างเป็นทางการว่า "ทารันทูลา"

ตามที่รัฐมนตรีกระทรวงกลาโหม ดาตุก เซรี อิซมาอิล ซาบรี ยาอากบ กล่าวว่าบางประเทศในตะวันออกกลางที่ไม่ระบุชื่อได้แสดงความสนใจในการเข้าซื้อทารันทูลา ซึ่งทางบริษัทมิลเดฟได้กล่าวว่าพวกเขาต้องการส่งออกทารันทูลาไปยังประเทศสมาชิกอาเซียน ตามด้วยประเทศนอกภูมิภาค

## การออกแบบ
thumb|190x190px|Tarantula in parade
ทารันทูลาขับเคลื่อนสี่ล้อยาว 5.6 เมตร, กว้าง 2.5 เมตร และสูง 2.5 เมตร น้ำหนักตัวรถคือ 14 ตัน ซึ่งขับเคลื่อนด้วยเครื่องยนต์แคทเธอร์พิลลาร์ความจุ 7.2 ลิตร ดีเซลเทอร์โบ ด้วย 330 แรงม้าและ 1,116 นิวตันเมตร สามารถทำความเร็วได้ถึง 110 กิโลเมตรต่อชั่วโมง

ทารันทูลามีคุณสมบัติตามมาตรฐานสตาแนก 4569 ของเนโท ซึ่งการป้องกันวัตถุที่มีความเร็วของพวกมันเข้ากันได้กับสตาแนก 4569 ระดับ 2 สำหรับวัตถุที่มีความเร็วและปืนใหญ่ ยานพาหนะนี้เข้ากันได้กับสตาแนก 4569 ระดับ 2บี และการป้องกันตัวถังเข้ากันได้กับสตาแนก 4569 ระดับ 2เอ 

อาวุธหลักประกอบด้วยสถานีอาวุธควบคุมระยะไกล 12.7 มม. ติดตั้งเครื่องยิงลูกระเบิดควันเพื่อป้องกันตัวเอง

หลังจากมีการประกาศเปิดตัวทารันทูลาเป็นครั้งแรกในเดือนกุมภาพันธ์ ค.ศ. 2021 ยานพาหนะดังกล่าวได้รับการทดสอบเป็นเวลาเก้าวันผ่านการทดสอบบนถนน 700 กม. และทางวิบาก 300 กม. ตามด้วยความทนทานบนทางหลวง, ประสิทธิภาพการใช้เชื้อเพลิง โหลด, การดึง, ความลาดชัน, การติดตั้งและการยกออกจากรถ, การปีนเขาและการเบรก รวมถึงการทดสอบการลุยบริเวณน้ำตื้นหนึ่งเมตร

ดาตุก เซรี โมะด์ นีซัม กาซา ซีอีโอของมิลเดฟ ระบุว่าโครงส้รางของทารันทูลาประกอบด้วส่วนประกอบภายใน 70 เปอร์เซ็นต์ (แชสซี, ตัวถัง และระบบเครื่องยนต์) และส่วนประกอบภายนอก 30 เปอร์เซ็นต์ (เพลา, เกียร์หกสปีด และเครื่องยนต์)

## ประจำการ

### ปัจจุบัน
*: 2 ยูนิต (ต้นแบบสำหรับการทดสอบ)

### คำสั่งซื้อในอนาคต
* ยานเกราะความคล่องตัวสูง 100 คันได้รับการสั่งซื้อโดยผู้ซื้อที่ไม่เปิดเผย

## อ้างอิง

## แหล่งข้อมูลอื่น
* HMAV on Mildef website 

หมวดหมู่:ยานรบหุ้มเกราะมาเลเซีย
พระเจ้าราชวรวงศ์เธอ พระองค์เจ้าภานุมาศ

**พระเจ้าราชวรวงศ์เธอ พระองค์เจ้าภานุมาศ** (8 พฤศจิกายน พ.ศ. 2388 – 25 สิงหาคม พ.ศ. 2431) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเอี่ยม

## พระประวัติ
พระเจ้าราชวรวงศ์เธอ พระองค์เจ้าภานุมาศ ประสูติเมื่อวันที่ 8 พฤศจิกายน พ.ศ. 2388 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาเอี่ยม ธิดาหลวงมหาวิสูตรโกษา (เกษม) ประสูติ ณ พระราชวังเดิม ต่อมาเมื่อพระบาทสมเด็จพระปิ่นเกล้าเจ้าอยู่หัวทรงบวรราชาภิเษกแล้ว จึงเสด็จมาประทับในพระบวรราชวัง

ต่อมาพระองค์เจ้าภานุมาศทรงรับราชการสนองพระเดชพระคุณ ได้รับพระราชทานเบี้ยหวัดปีละ 6 ชั่ง ต่อมาในพ.ศ. 2431 ทรงประชวรและทรงอาเจียนเป็นพระโลหิต แพทย์หลวงประกอบยาถวายพระอาการทรุดลง เสวยอาหารไม่ใคร่ได้ พระวรกายซูบผอม พระนาภีโตขึ้น แพทย์ฝ่ายพระราชวังบวรประกอบพระโอสถถวาย พระอาการไม่ดีขึ้น

พระเจ้าราชวรวงศ์เธอ พระองค์เจ้าภานุมาศ สิ้นพระชนม์ในรัชกาลที่ 5 เมื่อวันที่ 25 สิงหาคม พ.ศ. 2431 พระชันษา 44 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 22 ธันวาคม พ.ศ. 2432 ทรงเป็นต้นราชสกุลภานุมาศ

## อ้างอิง

หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าชาย
หมวดหมู่:พระราชโอรสในพระบาทสมเด็จพระปิ่นเกล้าเจ้าอยู่หัว
พระเจ้าราชวรวงศ์เธอ พระองค์เจ้าพรหเมศ

**พระเจ้าราชวรวงศ์เธอ พระองค์เจ้าพรหเมศ** (27 สิงหาคม พ.ศ. 2399 – 18 กรกฎาคม พ.ศ. 2434) เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพรหมา

## พระประวัติ
พระเจ้าราชวรวงศ์เธอ พระองค์เจ้าพรหเมศ ประสูติเมื่อวันที่ 27 สิงหาคม พ.ศ. 2399 เป็นพระราชโอรสในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพรหมา

ในสมัยรัชกาลที่ 4 ทรงได้รับพระราชทานเบี้ยหวัดปีละ 2 ชั่ง เงินเดือนเดือนละ 6 บาท ต่อมาในสมัยรัชกาลที่ 5 ทรงพระกรุณาโปรดเกล้าฯ พระราชทานเบี้ยหวัดเพิ่มขึ้นอีก 1 ชั่งเป็นปีละ 3 ชั่ง เงินกลางปี 2 ชั่ง ทั้งยังคงพระราชทานเงินเดือนตามเดิม ต่อมาเมื่อวันที่ 17 กรกฎาคม พ.ศ. 2434 ทรงประชวรอหิวาตกโรค แพทย์หลวงฝ่ายพระราชวังบวรประกอบพระโอสถถวายพระอาการไม่ทุเลา

พระเจ้าราชวรวงศ์เธอ พระองค์เจ้าพรหเมศ สิ้นพระชนม์ในรัชกาลที่ 5 เมื่อวันที่ 18 กรกฎาคม พ.ศ. 2434 พระชันษา 36 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 3 กุมภาพันธ์ พ.ศ. 2435 ทรงเป็นต้นราชสกุลพรหเมศ

## อ้างอิง

หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าชาย
หมวดหมู่:พระราชโอรสในพระบาทสมเด็จพระปิ่นเกล้าเจ้าอยู่หัว
หมวดหมู่:เสียชีวิตจากอหิวาตกโรค
ลิ่มเลือดในหลอดเลือดดำสมอง

**ลิ่มเลือดในหลอดเลือดดำสมอง** () คือการเกิดลิ่มเลือดขึ้นในโพรงเลือดดำ (venous sinus) ของเยื่อหุ้มสมองชั้นดูรา (dural venous sinus) หรือในหลอดเลือดดำสมอง หรือทั้งสองที่ ผู้ป่วยอาจมีอาการปวดศีรษะรุนแรง ตาพร่ามัว และอาการอื่นๆ เหมือนที่พบในโรคหลอดเลือดสมอง เช่น แขนขาอ่อนแรงข้างใดข้างหนึ่ง หรืออาการชัก เป็นต้น

การวินิจฉัยทำได้โดยการถ่ายภาพรังสีของสมอง อาจเป็นการทำซีทีสแกนหรือเอ็มอาร์ไอ เพื่อแสดงให้เห็นการอุดตันในโพรงเลือดดำของสมอง เมื่อวินิจฉัยภาวะนี้ได้แล้วอาจต้องมีการตรวจเพิ่มเติมอื่นๆ เพื่อหาสาเหตุที่ทำให้เกิดลิ่มเลือด ในกรณีที่ไม่ได้ปรากฎชัดอยู่ก่อน

การรักษาส่วนใหญ่ใช้ยาต้านการแข็งตัวของเลือด เช่น เฮพารินชนิดมวลโมเลกุลต่ำ บางครั้งอาจต้องใช้ยาสลายลิ่มเลือด โรคนี้อาจทำให้เกิดความดันในกะโหลกศีรษะขึ้นสูงได้ หากมีภาวะนี้บางครั้งอาจต้องรักษาด้วยการผ่าตัด เช่น การวางสายระบาย เป็นต้น
## ประวัติ
### วัคซีนโควิด-19

ในช่วงที่มีการระบาดทั่วของโควิด-19 และวัคซีนป้องกันโควิด-19 ถูกพัฒนาขึ้นมาและใช้กันแพร่หลาย European Medicines Agency (EMA) ได้ประกาศเมื่อเดือนมีนาคม ค.ศ. 2021 ว่า จากการติดตามผู้ที่ได้รับวัคซีนโควิด-19 ของออกซฟอร์ด-แอสตร้าเซนเนก้าทั่วโลก 20 ล้านคน พบว่าอัตราการเกิดลิ่มเลือดไม่ต่างจากคนที่ไม่ได้รับวัคซีน แต่พบผู้ที่มีภาวะเลือดแข็งตัวในหลอดเลือดแบบแพร่กระจาย 7 คน และลิ่มเลือดในหลอดเลือดดำสมอง 18 คน แม้จะยังไม่พบหลักฐานที่บ่งบอกว่าการได้วัคซีนดังกล่าวเป็นสาเหตุของภาวะเหล่านี้ แต่ EMA ก็ตัดสินใจที่จะเก็บข้อมูลและศึกษาความเป็นไปได้นี้เพิ่มเติม และแจ้งผู้รับวัคซีนให้ทราบถึงความเสี่ยงที่น้อยมากนี้ EMA ยังยืนยันอีกว่าผลดีที่ได้จากการรับวัคซีนมีน้ำหนักเหนือกว่าความเสี่ยงอย่างมาก และได้ปรับปรุงข้อมูลผลิตภัณฑ์ตามคำแนะนำนี้
## อ้างอิง

## แหล่งข้อมูลอื่น

หมวดหมู่:โรคหลอดเลือดสมองเฉียบพลัน
เจ้าชายดุนดาร์ อาลี อ็อสมัน

**เจ้าชายดุนดาร์ อาลี ออสมาน** () ประสูติเมื่อวันที่ 30 ธันวาคม พ.ศ. 2473 เป็นพระโอรสพระองค์ใหญ่ใน เจ้าชายเชห์ซาเด เมห์เหม็ด อับดุลคาริม และ นเหม็ด ฮานิม เป็นทายาทสายตรงใน สุลต่านอับดุล ฮามิดที่ 2 ดำรงพระยศศักดิ์เป็น **พระประมุขแห่งราชวงศ์ออสมัน** ภายหลังการสิ้นพระชนม์ลงของ เจ้าชายเบยาซิด ออสมัน พระญาติ พระองค์ทรงเสกสมรสกับ นเหม็ด ฮานิม แต่ไม่มพระบุตร
 
เจ้าชายดุนดาร์ อาลี ออสมาน สิ้นพระชนม์ลงเมื่อวันที่ 18 มกราคม 2564 สิริพระชันษาปีที่ 91 โดยพระอนุชาเพียงพระองค์เดียวคือ เจ้าชายฮารุน ออสมัน เป็นพระประมุขพระองค์ต่อไป
## อ้างอิง
*"Bilinmeyen Şehzadeler..." [Unknown princes ...] (in Turkish). Gazete Uzay. 12 April 2014. Retrieved 21 May 2019.
*"Şehzade Dündar Osmanoğlu operasyon öncesi Suriye'de mahsur kaldı" [Şehzade Dündar Osmanoğlu stranded in Syria before the operation] (in Turkish). Iha. 28 August 2013. Retrieved 21 May 2019.
*"Last heir to Ottoman throne evacuated from Syria upon Erdoğan's order". Daily Sabah. 29 August 2017. Retrieved 21 May 2019.
*Osmanlı Hanedanı Reisi Dündar Efendi'nin Hanımı Şam'da Vefat Etti
*"Last heir to Ottoman throne passes away at 90". Daily Sabah. 19 January 2021.

หมวดหมู่:ราชวงศ์ออสมัน
หมวดหมู่:ราชวงศ์มุสลิม
หมวดหมู่:ราชวงศ์ตุรกี
หมวดหมู่:ราชวงศ์ตะวันออกกลาง
ตำบลสามัคคี

**ตำบลสามัคคี** อาจหมายถึง
* **[[ตำบลสามัคคี (อำเภอร่องคำ)|ตำบลสามัคคี]]** อำเภอร่องคำ จังหวัดกาฬสินธุ์
* **[[ตำบลสามัคคี (อำเภอรือเสาะ)|ตำบลสามัคคี]]** อำเภอรือเสาะ จังหวัดนราธิวาส
* **[[ตำบลสามัคคี (อำเภอน้ำโสม)|ตำบลสามัคคี]]** อำเภอน้ำโสม จังหวัดอุดรธานี
ตำบลศรีสำราญ

**ตำบลศรีสำราญ** อาจหมายถึง
* **[[ตำบลศรีสำราญ (อำเภอคอนสวรรค์)|ตำบลศรีสำราญ]]** อำเภอคอนสวรรค์ จังหวัดชัยภูมิ
* **[[ตำบลศรีสำราญ (อำเภอพรเจริญ)|ตำบลศรีสำราญ]]** อำเภอพรเจริญ จังหวัดบึงกาฬ
* **[[ตำบลศรีสำราญ (อำเภอวังหิน)|ตำบลศรีสำราญ]]** อำเภอวังหิน จังหวัดศรีสะเกษ
* **[[ตำบลศรีสำราญ (อำเภอสองพี่น้อง)|ตำบลศรีสำราญ]]** อำเภอสองพี่น้อง จังหวัดสุพรรณบุรี
* **[[ตำบลศรีสำราญ (อำเภอน้ำโสม)|ตำบลศรีสำราญ]]** อำเภอน้ำโสม จังหวัดอุดรธานี
ตำบลนางัว

**ตำบลนางัว** อาจหมายถึง
* **[[ตำบลนางัว (อำเภอนาหว้า)|ตำบลนางัว]]** อำเภอนาหว้า จังหวัดนครพนม
* **[[ตำบลนางัว (อำเภอบ้านแพง)|ตำบลนางัว]]** อำเภอบ้านแพง จังหวัดนครพนม
* **[[ตำบลนางัว (อำเภอน้ำโสม)|ตำบลนางัว]]** อำเภอน้ำโสม จังหวัดอุดรธานี
ตำบลบุ่งคล้า

**ตำบลบุ่งคล้า** อาจหมายถึง
* **[[ตำบลบุ่งคล้า (อำเภอเมืองชัยภูมิ)|ตำบลบุ่งคล้า]]** 
* **[[ตำบลบุ่งคล้า (อำเภอบุ่งคล้า)|ตำบลบุ่งคล้า]]** อำเภอบุ่งคล้า จังหวัดบึงกาฬ
* **[[ตำบลบุ่งคล้า (อำเภอหล่มสัก)|ตำบลบุ่งคล้า]]** อำเภอหล่มสัก จังหวัดเพชรบูรณ์
ชาวปาทาน

**ชาวปาทาน** (, paštanh) เป็นกลุ่มชนอิหร่านกลุ่มหนึ่งในภูมิภาคเอเชียกลางและเอเชียใต้ และเป็นกลุ่มชนที่ใหญ่ที่สุดในอัฟกานิสถาน โดยคิดเป็นร้อยละ 48 ของประชากรทั้งหมด 

## การกระจายทางภูมิศาสตร์

### ถิ่นกำเนิดดั้งเดิม
ประชากรชาวปาทานส่วนใหญ่พบในถิ่นกำเนิดดั้งเดิมของชาวปาทาน ซึ่งตั้งอยู่บริเวณทิศใต้ของแม่น้ำอามูดาร์ยา ซึ่งอยู่ภายในอัฟกานิสถาน และทิศตะวันตกของแม่น้ำสินธุในปากีสถาน ซึ่งรวมถึงแคว้นแคบาร์ปัคตูนควาและตอนเหนือของแคว้นบาโลชิสถาน

### ในอัฟกานิสถาน
ในอัฟกานิสถาน ชาวปาทานคิดเป็นร้อยละ 48 ของประชากรทั้งหมด และเป็นประเทศที่มีชาวปาทานเป็นกลุ่มชนที่ใหญ่ที่สุดอีกด้วย

### ในปากีสถาน
ในปากีสถาน ชาวปาทานเป็นกลุ่มชนที่ใหญ่ที่สุดเป็นอันดับสอง โดยคิดเป็นร้อยละ 15 ของประชากรทั้งหมด ประชากรส่วนใหญ่มักอาศัยอยู่ในเมืองเปศวาร์และเควตตา

## อ้างอิง

## อ่านเพิ่ม

* Ahmad, Aisha and Boase, Roger. 2003. "Pashtun Tales from the Pakistan-Afghan Frontier: From the Pakistan-Afghan Frontier." Saqi Books (1 March 2003). .
* Ahmad, Jamil. 2012. "The Wandering Falcon." Riverhead Trade. . A loosely connected collection of short stories focused on life in the Pashtun tribal regions
* Ahmed, Akbar S. 1976. "Millennium and Charisma among Pathans: A Critical Essay in Social Anthropology." London: Routledge & Kegan Paul.
* Ahmed, Akbar S. 1980. "Pukhtun economy and society." London: Routledge and Kegan Paul.
* Banuazizi, Ali and Myron Weiner (eds.). 1994. "The Politics of Social Transformation in Afghanistan, Iran, and Pakistan (Contemporary Issues in the Middle East)." Syracuse University Press. .
* Banuazizi, Ali and Myron Weiner (eds.). 1988. "The State, Religion, and Ethnic Politics: Afghanistan, Iran, and Pakistan (Contemporary Issues in the Middle East)." Syracuse University Press. .
* 
* Caroe, Olaf. 1984. *The Pathans: 500&nbsp;B.C.-A.D. 1957* (Oxford in Asia Historical Reprints)." Oxford University Press. .
* Dani, Ahmad Hasan. 1985. "Peshawar: Historic city of the Frontier." Sang-e-Meel Publications (1995). .
* Docherty, Paddy. The Khyber Pass: A History of Empire and Invasion: A History of Invasion and Empire. 2007. Faber and Faber. . The Khyber Pass: A History of Empire and Invasion
* Dupree, Louis. 1997. "Afghanistan." Oxford University Press. .
* Elphinstone, Mountstuart. 1815. "An account of the Kingdom of Caubul and its dependencies in Persia, Tartary, and India: comprising a view of the Afghaun nation." Akadem. Druck- u. Verlagsanst (1969). online version.
* 
* Habibi, Abdul Hai. 2003. "Afghanistan: An Abridged History." Fenestra Books. .
* Hopkirk, Peter. 1984. "The Great Game: The Struggle for Empire in Central Asia" Kodansha Globe; Reprint edition. .
* Spain, James W. (1962; 2nd edition 1972). "The Way Of The Pathans." Oxford University Press. .
* Wardak, Ali "Jirga – A Traditional Mechanism of Conflict Resolution in Afghanistan" , 2003, online at UNPAN (the United Nations Online Network in Public Administration and Finance).

## แหล่งข้อมูลอื่น

หมวดหมู่:ชาวปาทาน
หมวดหมู่:กลุ่มชาติพันธุ์ในเอเชียใต้
ลีออน เบลีย์

**ลีออน แพทริก เบลีย์** (; 9 สิงหาคม ค.ศ. 1997) เป็นนักฟุตบอลชาวจาเมกา ปัจจุบันเล่นในตำแหน่งปีกให้แก่โรมาในเซเรียอา โดยที่ยืมตัวมาจากแอสตันวิลลาในพรีเมียร์ลีก และเล่นให้กับทีมชาติจาเมกา

## สถิติอาชีพ
### สโมสร

### ทีมชาติ

## อ้างอิง

หมวดหมู่:นักฟุตบอลชาวจาเมกา
หมวดหมู่:นักฟุตบอลทีมชาติจาเมกา
หมวดหมู่:ปีกฟุตบอล
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:บุคคลจากคิงส์ตัน
กีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย

**การแข่งขันกีฬามวยปล้ำในโอลิมปิกฤดูร้อน 2020 – ฟรีสไตล์ รุ่นน้ำหนักไม่เกิน 125 กิโลกรัม บุคคลชาย** เป็น 1 ใน 18 รายการแข่งขันกีฬามวยปล้ำในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่มากูฮาริเม็สเซะ การแข่งขันรายการฟรีสไตล์ รุ่นน้ำหนักไม่เกิน 125 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 16 คน จาก 16 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 13 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1972

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

### การจับคู่

### รอบแก้ตัว

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬามวยปล้ำในโอลิมปิกฤดูร้อน
โรคหลอดเลือดสมอง

**โรคหลอดเลือดสมอง** () เป็นคำใช้เรียกกลุ่มของโรคและความผิดปกติต่างๆ ที่เกิดกับหลอดเลือดในสมอง และระบบหลอดเลือดสมอง อาการของโรคในกลุ่มนี้ที่เป็นที่รู้จักมากที่สุดคือโรคหลอดเลือดสมองเฉียบพลัน (stroke) ทั้งภาวะสมองขาดเลือดเฉียบพลัน (ischemic stroke), สมองขาดเลือดชั่วคราว และเลือดออกในสมองเฉียบพลัน (hemorrhagic stroke) ปัจจัยเสี่ยงสำคัญที่ทำให้เกิดโรคหลอดเลือดสมองและโรคหลอดเลือดสมองเฉียบพลันคือโรคความดันเลือดสูง ซึ่งมีผลต่อโครงสร้างของหลอดเลือด ทำให้เกิดหลอดเลือดแข็งขึ้นมาได้ ภาวะหลอดเลือดแข็งจะทำให้หลอดเลือดตีบแคบลง ทำให้เลือดไปเลี้ยงสมองได้ลดลง ปัจจัยเสี่ยงอื่นๆ ที่ทำให้เกิดโรคหลอดเลือดสมองเฉียบพลัน เช่น การสูบบุหรี่ และโรคเบาหวาน หลอดเลือดสมองที่ตีบแคบลงอาจทำให้เกิดสมองขาดเลือดเฉียบพลันตามมาได้ หากเป็นต่อเนื่องยาวนานร่วมกับการมีความดันเลือดที่สูงอาจทำให้เกิดการฉีกขาดของหลอดเลือด เป็นเลือดออกในสมองเฉียบพลันได้

## อ้างอิง

## แหล่งข้อมูลอื่น

หมวดหมู่:โรคหลอดเลือดสมอง
วัดโปรดสัตว์

**วัดโปรดสัตว์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขนอนหลวง อำเภอบางปะอิน จังหวัดพระนครศรีอยุธยา

วัดโปรดสัตว์ตั้งวัดเมื่อ พ.ศ. 2235 ได้รับพระราชทานวิสุงคามสีมาเมื่อ พ.ศ. 2245 ตามประวัติเล่าว่า มีผู้เก่งกล้าวิชาอาคมเสกกระดูกผีเป็นช้างลอยน้ำมาตามแม่น้ำเจ้าพระยา มาติดอยู่หน้าวัด ในขณะที่ช้างลอยมาผ่านที่ได ชาวบ้านแห่งนั้นก็จะล้มเจ็บเป็นจำนวนมาก ชาวบ้านที่ล้มป่วยทราบว่าหลวงพ่อมีน้ำมนต์ศักดิ์สิทธิ์ จึงได้เดินทางมาขอน้ำมนต์จากหลวงพ่อเป็นจำนวนมาก หลวงพ่อเดินไปที่หน้าโบสถ์ชี้ไปที่แม่น้ำเจ้าพระยาตรงหน้าโบสถ์ และพูดว่าน้ำมนต์อยู่ในน้ำนั้น ชาวบ้านจึงตักน้ำตรงหน้าวัด ไปรักษาญาติที่เจ็บป่วยหายเป็นปลิดทิ้ง นับแต่นั้นจึงเรียกชื่อวัดว่า "วัดโปรดสัตว์" เมื่อสมัยอยุธยาได้เคยเป็นสถานที่พักรับรองราชทูตจากลังกา แม้การจัดส่งพระสงฆ์และทูตานุทูตไปลังกาในสมัยสมเด็จพระเจ้าอยู่หัวบรมโกศ ก็ได้อาศัยที่วัดนี้เป็นที่จัดส่งและต้อนรับกลับ

ต่อมาถาวรวัตถุทรุดโทรมลงไปมาก จน พ.ศ. 2474 พระวรวงศ์เธอ พระองค์เจ้าสนิทพงศ์พัฒนเดช ได้มาทอดพระเนตรเห็นถาวรวัตถุทรุดโทรม จึงจัดการสร้างขึ้นใหม่แต่รักษารูปทรงของเก่าไว้ ผู้เขียนแบบแปลนคือ หลวงวิศาลศิลปกรรม (เชื้อ ปัทมจินดา) สร้างแล้วเสร็จเมื่อ พ.ศ. 2500 และหม่อมเจ้าปิยะรังสิต รังสิต สร้างหอสวดมนต์ พ.ศ. 2508 หม่อมหลวงทวีวัฒน์ สนิทวงศ์ ได้สร้างหอพระธรรม 2 ชั้น พ.ศ. 2512 วัดแห่งนี้เป็นวัดตระกูลสนิทวงศ์ และตระกูลสนิทวงศ์ได้นำอัฎอิฐของบรรพบุรุษมาบรรจุไว้ในอุโบสถที่ฐานพระประธาน มีพระพุทธรูปในอุโบสถ และวิหาร หน้าบันอุโบสถ มีตราพระนารายณ์ทรงครุฑถือว่าเป็นตราสัญลักษณ์วัดหลวงมาแต่ก่อน 

ปูชนียวัตถุ ได้แก่ พระประธานในอุโบสถ พระพุทธรูปปางป่าเลไลย์ และพระมหากัจจายนะ ประดิษฐานอยู่ในวิหาร เจดีย์รูปทรงสมัยอยุธยา

## อ้างอิง

หมวดหมู่:โบราณสถานในจังหวัดพระนครศรีอยุธยา
โปรดสัตว์
แท็กต์ โอปัส.

***แท็กต์ โอปัส.*** (takt op.) เป็นโปรเจกต์สื่อผสมเกี่ยวกับดนตรีคลาสสิก ผลิตโดยบันไดนัมโกะอาตส์และ DeNA ซีรีส์อนิเมะโทรทัศน์ ผลิตโดยสตูดิโอ MAPPA และ Madhouse ชื่อเรื่องว่า *แท็กต์ โอปัส. เดสตินี ~ลิขิตเสียง บรรเลงชะตา~* (Takt Op. Destiny) ออกอากาศตั้งแต่เดือนตุลาคมถึงธันวาคม พ.ศ. 2564 เกมสำหรับโทรศัพท์มือถือพัฒนาโดยเกมสตูดิโอชื่อเกมว่า *แท็กต์ โอปัส. อุมเม วะ ชินกูกิ เซ็นริตสึ โนะ มาจิ โอะ* () วางจำหน่ายในเดือนมิถุนายน พ.ศ. 2566

## ตัวละคร
### ตัวละครหลัก
;
:
:คอนดักเตอร์ผู้ทำสัญญากับเดสตินี
; / 
: (อนิเมะ) / คาเอเดะ ฮนโดะ (วิดีโอเกม)
:มิวสิการ์ทที่เกิดจากบทเพลงซิมโฟนีหมายเลข 5 (เบทโฮเฟิน) เดิมเป็นมนุษย์ชื่อโคเซตต์ ชไนเดอร์
;
:
:เพื่อนสมัยเด็กของแท็กต์และพี่สาวของโคเซตต์

### นิวยอร์กซิมโฟนิกา
;
:
;
:
;
:
;
:

### มิวสิการ์ท
;
:
;
:
;
:
;
:
## สื่อ
### วิดีโอเกม
ในวันที่ 26 มีนาคม พ.ศ. 2564 	บันไดนัมโกะอาตส์และ DeNA ได้ประกาศเปิดตัว *แท็กต์ โอปัส.* โปรเจ็กต์ซึ่งประกอบด้วยเกมมือถือและซีรีส์อนิเมะ ตัวเกมมีชื่อว่า *แท็กต์ โอปัส. อุมเม วะ ชินกูกิ เซ็นริตสึ โนะ มาจิ โอะ* () พัฒนาโดยเกมสตูดิโอ ตอนแรกตัวเกมมีกำหนดวางจำหน่ายใน พ.ศ. 2564 แต่ถูกเลื่อนออกไปเป็น พ.ศ. 2565 และวางจำหน่ายในวันที่ 28 มิถุนายน พ.ศ. 2566

### อนิเมะ
มีการประกาศซีรีส์อนิเมะเป็นส่วนหนึ่งของโปรเจ็กต์ ต่อมาได้รับการเปิดเผยว่าเป็นซีรีส์โทรทัศน์ที่ผลิตโดยแมปปาและแมดเฮาส์ในชื่อ *แท็กต์ โอปัส. เดสตินี ~ลิขิตเสียง บรรเลงชะตา~* ซีรีส์นี้กำกับโดย Yūki Itō โดยมี Kiyoko Yoshimura รับหน้าที่เขียนบทซีรีส์ และ Yoshihiro Ike เป็นผู้แต่งเพลงประกอบ LAM เป็นผู้ออกแบบตัวละครต้นฉบับ และ Reiko Nagasawa ได้ดัดแปลงการออกแบบเหล่านั้นสำหรับซีรีส์อนิเมะ ออกอากาศตั้งแต่วันที่ 6 ตุลาคมถึงวันที่ 22 ธันวาคม พ.ศ. 2564 ทางทีวีโตเกียวและเครือข่ายในเครือ ครันชีโรลได้รับสิทธิ์ฉายซีรีส์อนิเมะนอกเอเชีย เมเดียลิงก์สิทธิ์ฉายซีรีส์อนิเมะในเอเชียตะวันออกเฉียงใต้ เอเชียใต้ และโอเชียเนีย ยกเว้นออสเตรเลียและนิวซีแลนด์ บริษัทยังได้ให้ลิขสิทธิ์อนิเมะกับอนิพลัสเอเชียเพื่อออกอากาศทางโทรทัศน์. เพลงเปิดคือ "takt" โดย Ryo จากวง Supercell ที่มีเสียงร้องจาก Mafumafu และ gaku ในขณะที่เพลงปิดคือ "Symphonia" โดย Mika Nakashima

ในวันที่ 22 เมษายน พ.ศ. 2565 ครันชีโรลประกาศว่าซีรีส์จะได้รับการพากย์เสียงภาษาอังกฤษ ซึ่งจะฉายในวันรุ่งขึ้น

### มังงะ
มังงะที่ดัดแปลงจาก *แท็กต์ โอปัส.* วาดโดยคิโนะ เริ่มตีพิมพ์ในนิตยสารมังงะเซเน็ง *Monthly Comic Alive * ของ Media Factory ในวันที่ 26 สิงหาคม พ.ศ. 2565 มังงะมีชื่อว่า *Takt Op. Destiny: Haruka Tsuioku no Anna – Harmony of Hope* โดยเล่าเรื่องจากมุมมองของตัวละครแอนนา ชไนเดอร์

## อ้างอิง

## แหล่งข้อมูลอื่น
เกมอย่างเป็นทางการ 
*เว็บไซต์ทางการของเกม （JP）
*เว็บไซต์ทางการของเกม（TH） 
*เป็นทางการ Twitter（JP）  
*เป็นทางการ Facebook（SEA） 
*เป็นทางการ YouTube（JP） 
*เป็นทางการ YouTube（SEA）  
อะนิเมะอย่างเป็นทางการ 
*เว็บไซต์ทางการของเกม（JP）
*เป็นทางการ Twitter（JP） 
*TV Tokyo Anime เป็นทางการ （JP） 

หมวดหมู่:อนิเมะที่ออกฉายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับโทรศัพท์มือถือ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:แมปปา
หมวดหมู่:แมดเฮาส์
หมวดหมู่:อนิเมะและมังงะที่มีฉากในสหรัฐ
แดมแกนอต

**แดมแกนอต** () เป็นอดีตหมู่บ้านในตำบลแฮมอยจอน อำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อดีตหมู่บ้านนี้มีประชากร 628 คนใน 150 ครัวเรือน ปัจจุบันถูกรวมเข้ากับเมืองแฮมอแชฮร์

## อ้างอิง
วัดเขาชะโงก

**วัดเขาชะโงก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมณี อำเภอเมืองนครนายก จังหวัดนครนายก อยู่ในเขตพื้นที่ของโรงเรียนนายร้อยพระจุลจอมเกล้า

วัดเขาชะโงก หรือ **วัดพระพุทธฉาย** เป็นวัดเก่าแก่สร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว แต่ข้อมูลกรมการศาสนาระบุว่าตั้งวัดเมื่อ พ.ศ. 2478 สร้างขึ้นบนเขาชะโงก ซึ่งเป็นภูเขาเตี้ย ๆ ที่สามารถมองเห็นวิวเมืองนครนายกได้อย่างชัดเจน ทางด้านหลังวัดจะพบน้ำตกพระฉาย เป็นน้ำตกเล็ก ๆ ตกลงมาเป็นสายจากผาสูงประมาณ 30 เมตร มายังแอ่งน้ำเบื้องล่างจะมีน้ำมากในช่วงฤดูฝน

วัดเขาชะโงกนั้นมีภาพเขียนสีพระพุทธฉายสมัยอยุธยา ซึ่งในครั้งแรกที่พบนั้นมีน้ำหนักลายเส้นเลือนลาง สันนิษฐานไม่ได้ว่าผู้ใดเป็นผู้เขียนขึ้น ต่อมาเมื่อ พ.ศ. 2485 กรมแผนที่ทหารบกได้เข้าไปตั้งโรงงานหินอ่อนที่เชิงเขานี้และได้เขียนตามรอยพระพุทธรูปเดิมให้ชัดเจนขึ้น พร้อมสร้างศาลาครอบไว้ให้ผู้มีจิตศรัทธาได้เข้าไปสักการบูชา

บนผาของเขาชะโงกมีวิหารบรรจุรอยพระพุทธบาท ตั้งอยู่บนผาของเขาชะโงกห่างจากวัดพระพุทธฉายไปประมาณ 1 กิโลเมตร เป็นเส้นทางขึ้นเขา ด้านบนสุดมีวิหารบรรจุรอยพระพุทธบาท สิ่งสำคัญภายในวัดได้แก่ พระพุทธฉายสร้างขึ้นในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รูปหล่อสมเด็จพระพุฒาจารย์ (โต พฺรหฺมรํสี) และรูปหล่อพระพรหม

## อ้างอิง

เขาชะโงก
หมวดหมู่:โบราณสถานในจังหวัดนครนายก
แพลตตินัม เอนด์

***แพลตตินัม เอนด์*** () เป็นซีรีส์มังงะญี่ปุ่น เขียนเรื่องโดยสึงูมิ โอบะ วาดภาพโดยทาเกชิ โอบาตะ ตีพิมพ์ในนิตยสารรายเดือน*[[จัมป์สแควร์]]*ของสำนักพิมพ์ชูเอชะตั้งแต่เดือนพฤศจิกายน พ.ศ. 2558 ถึงเดือนมกราคม พ.ศ. 2564 เรื่องราวเกี่ยวกับคาเคฮาชิ มิไร นักเรียนผู้พยายามฆ่าตัวตายแต่ได้รับการช่วยเหลือจากเทวทูตนามนัซเซ ผู้ซึ่งไม่เพียงจะสาบานจะปกป้องเขา ยังได้มอบพลังพิเศษให้เขาในฐานะหนึ่งในผู้เข้ารับการคัดเลือก 13 คนที่ถูกเลือกโดยเหล่าเทวทูต เพื่อเป็นพระเจ้าองค์ใหม่แทนองค์เดิมที่จะหมดหน้าที่ภายใน 999 วัน โดยผู้เข้าชิงตำแหน่งพระเจ้า จะมีพละที่ไำด้มา ขึ้นอยู่กับลำดับนางฟ้าของตัวเอง มังงะ*แพลตตินัม เอนด์*ถือครองลิขสิทธิ์ตีพิมพ์ในประเทศไทยโดยสำนักพิมพ์เนชั่น เอ็ดดูเทนเมนท์ ได้รับการดัดแปลงเป็นอนิเมะโดยสตูดิโอซิกนัลเอ็มดี ออกอากาศตั้งแต่เดือนตุลาคม พ.ศ. 2564 ถึงมีนาคม พ.ศ. 2565

## ตัวละคร
### ตัวละครหลัก
;
:
:

;
:
:เทวทูตของมิไร 

;
:
:เพื่อนร่วมชั้นของมิไรและเป็นคนที่มิไรชอบ

;
:
:เทวทูตของซากิ

## อ้างอิง

## แหล่งข้อมูลอื่น
* เว็บไซต์ทางการของมังงะ 
* เว็บไซต์ทางการของอนิเมะ 
* อนิเมะ ''แพลตตินัม เอนด์''  ที่ดิสนีย์+ ฮอตสตาร์ 
* อนิเมะ ''แพลตตินัม เอนด์'' ที่ทรูไอดี 
* 

หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชเน็ง
หมวดหมู่:ทาเกชิ โอบาตะ
หมวดหมู่:เนชั่น เอ็ดดูเทนเมนต์
วัดทองย้อย (จังหวัดนครนายก)

**วัดทองย้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอบ้านนา จังหวัดนครนายก มีที่ดิน 21 ไร่ มีที่ ธรณีสงฆ์ จำนวน 11 แปลง 235 ไร่ 

วัดทองย้อยตั้งเมื่อ พ.ศ. 2125 ได้รับพระราชทานวิสุงคามสีมา เมื่อ พ.ศ. 2175

สันนิษฐานว่ามีคณะบุคคลเดินทางมาจากกรุงศรีอยุธยาเห็นสถานที่มีความอุดมสมบูรณ์เพราะมีลำคลองเล็ก ๆ (คลองบ้านนา) มีแม่น้ำนครนายกอยู่โดยรอบ มีป่าไม้อันเขียวชอุ่มทั้งปีคณะบุคคลจึงพากันสร้างวัด ภายในวัดมีรอยพระพุทธบาทอายุกว่า 100 ปี โดยฝีมือช่างชาวมอญ อยู่ภายในมณฑป มีรอยซ้อนกัน 4 รอย โดยทางวัดจะจัดให้มีงานนมัสการทุกวันขึ้น 15 ค่ำ เดือน 3 ของทุกปี

อาคารเสนาสนะประกอบด้วย อุโบสถ คอนกรีตเสริมเหล็ก ศาลาการเปรียญ เป็นอาคารไม้ กุฏิสงฆ์ 4 หลัง เป็นอาคารไม้ ศาลาอเนกประสงค์ เป็นอาคารไม้ และเมรุเผาศพ เป็นคอนกรีตเสริมเหล็ก

## รายนามเจ้าอาวาส
* พระครูอุปัชฌาย์ทัต
* พระครูคง
* หลวงพ่อร้าย
* หลวงพ่อเหล็ก
* หลวงพ่อน้อย
* หลวงพ่อมี
* หลวงพ่อคูณ
* พระอุปัชฌาย์จ้อย
* พระครูพูน (เจ้าคณะแขวง)
* พระครูวุฒิกรอุดมเขต (เจ้าคณะอำเภอบ้านนา)
* พระครูวุฒิกรอุดมคุณ (เจ้าคณะอำเภอบ้านนา)
* พระครูอาทรสมนวัฒน์(เจ้าคณะอำเภอบ้านนา)
* พระครูวิมลวุฒิกร(เลขาเจ้าคณะอำเภอบ้านนา)
* พระปลัดซุ่นเฮง อาจารสัมปันโน

## อ้างอิง

ทองย้อย
ทองย้อย
หมวดหมู่:โบราณสถานในจังหวัดนครนายก
เทศมณฑลแอแบร์คูฮ์

**แอแบร์คูฮ์** () เป็นเทศมณฑลในจังหวัดแยซด์ ประเทศอิหร่าน โดยมีแอแบร์คูฮ์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 42,610 คนใน 11,660 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอแบฮ์แมน และมี 2 เมือง ได้แก่ เมฮร์แดชต์และแอแบร์คูฮ์

## อ้างอิง
รายาบีรู

**รายาบีรู** () หรือ **ราตูบีรู** (; พระราชสมภพ ประมาณ พ.ศ. 2109 – 2167)  เป็นพระราชธิดาพระองค์รองจากทั้งหมดห้าพระองค์ของสุลต่านมันซูร์ ชาห์ รายาบีรูสืบราชสันตติวงศ์รัฐสุลต่านปตานีดารุสซาลาม ช่วง พ.ศ. 2159 - 2169 ถัดจากรายาฮีเยา พระเชษฐภคินี หลังจากนั้นรายาอูงู พระขนิษฐาของพระองค์ครองราชย์ต่อ ในภาษามลายู พระนามของพระองค์หมายถึง "สีน้ำเงิน" หรือ "ราชินีน้ำเงิน"

## รัชสมัย
รายาบีรูเสวยราชสมบัติเมื่อพระชนมายุราว 50 พรรษา ใน พ.ศ. 2159 ปาตานีถูกสยามรุกรานและแผ่อิทธิพลเข้ามา พระองค์จึงมีพระราชกระแสรับสั่งให้ชายเชื้อสายจีนนามว่าลิ้มโต๊ะเคี่ยม สร้างปืนใหญ่สามกระบอก ปืนใหญ่กระบอกหนึ่งชื่อพญาตานี ถูกสยามยึดมาและปัจจุบันตั้งอยู่ในกรุงเทพมหานคร นอกจากนี้รายาบีรูยังเกลี้ยกล่อมให้รัฐสุลต่านกลันตันทางใต้ ผนวกเข้าเป็นส่วนหนึ่งของปาตานีด้วย รายาบีรูเสด็จสวรรคตใน พ.ศ. 2167

## ในวัฒนธรรมสมัยนิยม
มีนักแสดงผู้รับบท รายาบีรู ได้แก่

* จิระวดี อิศรางกูร ณ อยุธยา จากละครเรื่อง รายากูนิง (2551)
* ณัฐรดา อภิธนานนท์ จากภาพยนตร์เรื่อง ปืนใหญ่จอมสลัด (2551)

## พงศาวลี



## อ้างอิง

* A. Teeuw & D. K. Wyatt. *Hikayat Patani: The Story of Patani*. Bibliotheca Indonesica, 5. The Hague: Martinus Nijhoff, 1970.
* Ahmad Fathy al-Fatani. *Pengantar Sejarah Patani*. Alor Setar: Pustaka Darussalam, 1994.
* Wayne A. Bougas. *The Kingdom of Patani: Between Thai and Malay Mandalas*. Occasional Paper on the Malay World, no. 12. Selangor: Institut Alam dan Tamadun Melayu, Universiti Kebangsaan Malaysia, 1994.

หมวดหมู่:ประวัติศาสตร์ของจังหวัดปัตตานี
หมวดหมู่:สุลต่าน
หมวดหมู่:ชาวไทยเชื้อสายมลายู
หมวดหมู่:บุคคลที่ไม่ทราบปีเกิด
หมวดหมู่:เจ้าหญิงปัตตานี
หมวดหมู่:ราชวงศ์ศรีวังสา
หมวดหมู่:อาณาจักรปตานี
หมวดหมู่:สมเด็จพระราชินีนาถ
รามูเนะ

***รามูเนะ*** (, ()) เป็นน้ำอัดลมญี่ปุ่นที่นำเข้าครั้งแรกใน ค.ศ. 1884 ที่โคเบะโดยเภสัชกรชาวอังกฤษ อเล็กซานเดอร์ แคเมรอน ซิม เหมือนกับบันตะ น้ำมะนาวจากอินเดีย *รามูเนะ* มักใส่ในขวดคอคอดที่ปิดปากด้วยลูกแก้วทรงกลม (แทนฝา) ซึ่งปิดได้เพราะความดันจากโซดา คำว่า รามูเนะ มาจากคำศัพท์ภาษาญี่ปุ่นที่ยืมมาจากภาษาอังกฤษว่า *เลมอเนด* (lemonade; น้ำมะนาว) 

## อ้างอิง
มัสยิดจามากุลบาร์กา

**มัสยิดจามากุลบาร์กา** () เป็นมัสยิดในกุลบาร์กา รัฐกรณาฏกะ ประเทศอินเดีย ซึ่งถือเป็นหนึ่งในตัวอย่างมัสยิดที่ดีที่สุดในเอเชียใต้ โดยซุ้มประตูของมัสยิดจามากุลบาร์กามีความคล้ายกับส่วนในของมัสยิดสเปนในไฮเดอราบัด ประเทศอินเดีย มีมัสยิดแค่สองแห่งในประเทศอินเดียที่มีส่วนในคล้ายมัสยิด-อาสนวิหารกอร์โดบาในประเทศสเปน

## อ้างอิง

## แหล่งข้อมูลอื่น

*"City of tombs and domes," ''The Hindu Daily''

หมวดหมู่:กุลบาร์กา
หมวดหมู่:รัฐไฮเดอราบัด
หมวดหมู่:มัสยิดในรัฐกรณาฏกะ
หมวดหมู่:สิ่งก่อสร้างในอำเภอกุลบาร์กา
กุลบาร์กา
หมวดหมู่:สถาปัตยกรรมบะฮ์มานี
วัดควนกรวด

**วัดควนกรวด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปรางหมู่ อำเภอเมืองพัทลุง จังหวัดพัทลุง

## ประวัติ
วัดควนกรวดไม่ปรากฏว่าสร้างขึ้นเมื่อใดอย่างชัดเจน แต่เชื่อกันว่าเป็นวัดที่สร้างขึ้นสมัยอยุธยา ซึ่งในทำเนียบพัทลุงของพระครูอริยสังวร (เอียด) อดีตเจ้าคณะจังหวัดพัทลุงระบุว่าวัดนี้สร้างเมื่อ  พ.ศ. 2083 ตรงกับสมัยสมเด็จพระมหาจักรพรรดิแห่งกรุงศรีอยุธยา กรมศิลปากรประกาศขึ้นทะเบียนในราชกิจจานุเบกษาเล่มที่ 102 ตอนที่ 180 ลงวันที่ 29 พฤศจิกายน พ.ศ. 2528 และประกาศเขตโบราณสถานเนื้อที่ประมาณ 1 งาน 37 ตารางวา

## อาคารเสนาสนะ
เจดีย์ตั้งอยู่ที่หน้าโบสถ์ เป็นเจดีย์ก่ออิฐถือปูนย่อมุมไม้สิบสองกว้างประมาณ 6.5 เมตร สูงประมาณ 10 เมตร สร้างขึ้นสมัย พระอุปัชฌาย์รอด (พ.ศ. 2398–2472) ได้สร้างขึ้นบนเจดีย์องค์เดิมออกโดยยรื้อของงเดิมออกสร้างใหม่ขึ้นแทน แล้วนำพระพุทธรูปและหัวข้อพระธรรมบรรจุไว้ในเจดีย์องค์ใหม่ฐานเป็นรูปสี่เหลี่ยมจัตุรัส องค์ระฆังย่อมุมไม้สิบสองมีซุ้มพระแบบโค้งแหลมลดหลั่นด้านละ 2 ซุ้มภายในประดิษฐานพระพุทธรูปปูนปั้นปัจจุบันชำรุดเป็นส่วนใหญ่ อุโบสถตั้งอยู่บนเนินสูงฐานก่ออิฐแต่หักพังชำรุดเป็นส่วนใหญ่ตัวอุโบสถเป็นของสร้างขึ้นใหม่ด้วยคอนกรีตเสริมเหล็กซึ่งแต่เดิมเป็นอุโบสถไม้ทรงโถงต่อมาเกิดชำรุดอย่างมาก พระภิกษุรักษ์และพระอุปัชฌาย์รอดได้บูรระซ่อมแซมใหม่ครั้งหนึ่งจนกระทั่ง พ.ศ. 2516 จึงได้รื้ออุโบสถเก่าแล้วสร้างใหม่ดังปรากฏในปัจจุบัน ภายในเคยประดิษฐานพระพุทธรูปปูนปั้นปางมารวิชัย จำนวน 5 องค์ รูปพระภิกษุณีปูนปั้นจำนวน 2 องค์ ต่อมาเมื่อรื้ออุโบสถเก่าแล้วจึงได้นำเอาพระพุทธรูปปูนปั้นจำนวน 4 องค์ และพระภิกษุรีปูนปั้นจำนวน 2 องค์ออกจากอุโบสถ ปัจจุบันเหลือแต่พระประธานองค์เดียว

รอบอุโบสถมีใบเสมาหินทรายสีแดงจำนวน 8 ใบลักษณะเป็นศิลปะอยุธยากำหนดอายุอยู่ในราวพุทธศตวรรษที่ 23 ปัจจุบันเหลือเพียง 2 ใบ ใบแรกมีขนาดกว้าง 31 เซนติเมตร หนา 8 เซนติเมตร สูง 49 เซนติเมตร ใบที่สองกว้าง 35 เซนติเมตร สูง 56 เซนติเมตร หนา 9 เซนติเมตร ปัจจุบันใบเสมาทั้ง 2 ใบเก็บไว้ที่พิพิธภัณฑสถานแห่งชาติสงขลา

## อ้างอิง

ควนกรวด
หมวดหมู่:โบราณสถานในจังหวัดพัทลุง
ป้อมแผลงไฟฟ้า

**ป้อมแผลงไฟฟ้า** เป็นป้อมปราการ ตั้งอยู่ในเขตเทศบาลเมืองพระประแดง ตำบลตลาด อำเภอพระประแดง จังหวัดสมุทรปราการ

## ประวัติ
ป้อมแผลงไฟฟ้าสร้างในสมัยพระบาทสมเด็จพระพุทธเลิศหล้านภาลัย เมื่อ พ.ศ. 2357 โดยสร้างขึ้นบนฝั่งขวาของแม่น้ำเจ้าพระยา เพื่อป้องกันการรุกรานของข้าศึก พร้อมกับ ป้อมมหาสังหาร ป้อมราหูจร ป้อมปีศาจสิง ป้อมวิทยาคม ซึ่งปัจจุบันเหลือเพียงป้อมแผลงไฟฟ้า ต่อมาเมื่อ พ.ศ. 2436 สมัยพระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ซ่อมแซมและดัดแปลงเป็นป้อมทหารเรือ สำหรับกองโรงเรียนทหารเรือที่ 3 และในสมัยพระบาทสมเด็จพระมงกุฎเกล้าเจ้าอยู่หัว ทรงโปรดให้บูรณะซ่อมแซมอีกครั้ง 

ต่อมา พ.ศ. 2514 เทศบาลเมืองพระประแดงได้ตกแต่งซ่อมแซมให้เป็นสถานที่พักผ่อนหย่อนใจของประชาชน ได้นำปืนใหญ่ขึ้นมาตั้งบนกำแพงอยู่ตรงกลาง 1 กระบอก และมุมกำแพงด้านขวา 1 กระบอก แนวกำแพงด้านขวาและด้านซ้ายมีอุโมงค์ก่ออิฐถือปูน มีทางเดินถึงกันได้ ป้อมแผลงไฟฟ้าเป็นโบราณสถานที่รัฐบาลได้ประกาศในราชกิจจานุเบกษา เล่มที่ 97 ตอนที่ 59 วันที่ 15 เมษายน พ.ศ. 2523

## สถาปัตยกรรม
ป้อมแผลงไฟฟ้า มีกำแพงล้อมรอบตัวป้อมทั้ง 4 ด้าน คือ ทิศเหนือ ทิศใต้ ทิศตะวันออกและทิศตะวันตก ด้านทิศใต้ มีกำแพง 2 ชั้น ถมดินอัดแน่นระหว่างชั้นนอกและชั้นในเพื่อป้องกันกระสุนปืนที่ยิงตกลงมา ป้อมและกำแพงก่ออิฐถือปูนตัวป้อมทรงสี่เหลี่ยมปาดมุม ทางด้านทิศเหนือมีกำแพงต่อออกไปล้อมพื้นที่ภายในป้อม มุมกำแพงเป็นมุมมน ด้านนอกฉาบปูนจับเป็นบัว ด้านในก่อลดระดับ ตรงกลางกำแพงด้านทิศเหนือมีซุ้มประตูทรงสี่เหลี่ยม ด้านบนมีตัวอักษรบอกชื่อป้อมและปีที่สร้าง เจาะช่องประตูเป็นช่องโค้ง กำแพงทางด้านทิศตะวันออกบริเวณมุมที่ต่อกับตัวป้อมมีแนวกำแพงก่อยื่นออกไป

บริเวณภายในป้อมมีกำแพงป้อมชั้นในตรงกลางกำแพงมีทางลาดขึ้นลงเป็นที่ชักลากปืนใหญ่ขึ้นไปบนกำแพงป้อมทางทิศใต้ ซึ่งมีดินถมอัดแน่นระหว่างกำแพงชั้นนอกและกำแพงชั้นใน มีปืนใหญ่ตั้งอยู่มุมกำแพงด้านซ้ายมือซึ่งมีอยู่เดิม

ประตูป้อมมี 3 ด้าน ด้านตะวันตกเฉียงเหนือด้านหน้าป้อม ซุ้มประตูยังอยู่ในสภาพที่สมบูรณ์ ด้านตะวันออกเฉียงเหนือ ซุ้มประตูอยู่ทนสภาพชำรุด แต่ยังมีส่วนของเดิมอยู่บูรณะได้ ด้านทิศใต้ ประตูทางเข้าอยู่มุมกำแพง ไม่มีซุ้มประตู มีคานเสากลมอยู่ด้านบน และเสากลมติดกับด้านบน ทั้งขวาและซ้ายเป็นเสาประตูอยู่ในสภาพชำรุดแต่บูรณะได้

## อ้างอิง

แผลงไฟฟ้า
หมวดหมู่:โบราณสถานในจังหวัดสมุทรปราการ
หมวดหมู่:สิ่งก่อสร้างในอำเภอพระประแดง
ชียากู อัลวิส

**ชียากู อัลวิส** () อาจหมายถึง:

* ชียากู อัลวิส (เทนนิส) (เกิด ค.ศ. 1982), นักเทนนิสชาวบราซิล
* ชียากู อัลวิส (นักต่อสู้) (เกิด ค.ศ. 1983), นักต่อสู้แบบผสมชาวบราซิล
* ชียากู ซูวารึช อัลวิส (เกิด ค.ศ. 1986), นักวอลเลย์บอลชาวบราซิล
ชียากู อัลวิส (นักต่อสู้)

**ชียากู อัลวิส ดาราอูฌู** (, ; 3 ตุลาคม ค.ศ. 1983 – ) ปัจจุบันเป็นนักมวยมือเปล่าชาวบราซิล และอดีตนักต่อสู้แบบผสม จากการผ่านศึก 27 ไฟต์ของอัลติเมทไฟต์ติงแชมเปียนชิพ เขาได้เข้าร่วมในการชิงตำแหน่งตั้งแต่ ค.ศ. 2005 จนถึง 2019 นอกเหนือจากการเป็นนักต่อสู้ระดับอาชีพแล้ว อัลวิสยังเป็นผู้ฝึกสอนที่โดดเด่นของอเมริกันท็อปทีมมาตั้งแต่ ค.ศ. 2017

## ภูมิหลัง
อัลวิสเกิดและเติบโตในโฟร์ตาเลซา ประเทศบราซิล เขาเริ่มฝึกมวยไทยเมื่ออายุ 15 ปีเพื่อให้มีรูปร่างที่ดีขึ้น ก่อนเปลี่ยนมาเป็นศิลปะการต่อสู้แบบผสมเมื่ออายุ 17 ปี อัลวิสชนะการแข่งศิลปะการต่อสู้แบบผสมครั้งแรกในฐานะมือสมัครเล่นเมื่ออายุเพียง 15 ปี โดยเอาชนะคู่แข่งอายุ 25 ปีด้วยการตัดสินอย่างเป็นเอกฉันท์ ครั้นเมื่ออายุ 19 ปี อัลวิสได้ย้ายจากบราซิลไปยังโคโคนัตครีก รัฐฟลอริดา เพื่อฝึกเต็มเวลาที่ค่ายอเมริกันท็อปทีมอันมีชื่อเสียง

## อ้างอิง

## แหล่งข้อมูลอื่น

* 
* 
* 

หมวดหมู่:นักมวยไทยจากรัฐเซอารา
หมวดหมู่:นักต่อสู้แบบผสมที่ใช้มวยไทย
หมวดหมู่:บุคคลจากโฟร์ตาเลซา
สุสานและฌาปนสถานสมาคมจีนแคะ

**สุสานและฌาปนสถานสมาคมจีนแคะ** หรือที่รู้จักกันในชื่อ **สุสานจีนแคะสีลม** (ตัวเต็ม: 客屬義山 อ่านในภาษาฮากกาว่า "ฮากสู่อี้ซาน") เป็นสุสานสาธารณะของชาวจีนแคะ หรือ ฮากกา และถือเป็น 1 ใน 3 สุสานสาธารณะจีนในกลุ่มย่านแยกเดโช ถนนสีลมที่ยังหลงเหลืออยู่ ประกอบด้วยสุสานและฌาปนสถานสมาคมจีนแคะ สุสานฮกเกี้ยน และสุสานจีนบาบ๋า ตั้งอยู่บนถนนซอยสีลม 9 แขวงสีลม เขตบางรัก กรุงเทพมหานคร มีพื้นที่ประมาณ 4.69 ไร่ ก่อตั้งขึ้นในปี พ.ศ. 2438 ปัจจุบันสุสานแห่งนี้อยู่ในการดูแลรักษาของสมาคมฮากกาแห่งประเทศไทย 

เดิมที่ตั้งสุสานแห่งนี้อยู่นอกเขตศูนย์กลางชุมชนของแรงงานชาวจีนที่เข้ามาตั้งถิ่นอยู่อาศัยในกรุงเทพมหานคร โดยย่านที่ประกอบด้วยแหล่งโกดังและขนส่งสินค้าที่มีขนาดใหญ่ที่สุด คือบริเวณเขตบางรักในปัจจุบัน ทางตอนใต้ของเขตพระนครตลอดช่วงแม่น้ำเจ้าพระยา ด้วยเหตุนี้ชาวจีนส่วนใหญ่จึงมาตั้งถิ่นอยู่อาศัยทางฝั่งตะวันออกของแม่น้ำจำนวนมากโดยเฉพาะตลอดเส้นถนนเจริญกรุง ในอดีตบริเวณสามแยกเดโชที่มีถนนเดโชตัดเชื่อมกับถนนสีลมประกอบด้วยสุสานถึง 13 แห่งทั้งสุสานเอกชนและสุสานสาธารณะ ประกอบด้วยสุสานคริสต์นิกายคาทอลิก คริสต์นิกายโปรเตสแตนต์ สุสานแขก และสุสานจีนในหลายกลุ่มเชื้อสาย แต่ในปัจจุบันเหลือเพียง 6 แห่ง จึงถือเป็นกลุ่มย่านสุสานที่มีความหลากหลายที่สุดแห่งหนึ่งในกรุงเทพมหานคร

ปัจจุบันสุสานและฌาปนสถานสมาคมจีนแคะได้รับการดูแลรักษาค่อนข้างดี เมื่อเทียบสุสานฮกเกี้ยนซึ่งตั้งติดต่อกัน โดยพบว่าทางเจ้าของพื้นที่ได้มีการปรับพื้นที่ส่วนกลางบริเวณทางเข้าให้เป็นที่จอดรถยนต์ เช่นเดียวกับสุสานฮกเกี้ยน และเปิดให้รถยนต์เข้ามาจอดได้ตั้งแต่เวลา 05.00 - 23.00 น.

## ระเบียงภาพ

ไฟล์:Hakka Cemetery, Silom (II).jpg|ทัศนียภาพบริเวณหลุมฝังศพ
ไฟล์:Hakka Cemetery, Silom (I).jpg|ทัศนียภาพบริเวณหลุมฝังศพ
ไฟล์:Hakka Cemetery, Silom (IV).jpg|ทัศนียภาพบริเวณหลุมฝังศพ


## อ้างอิง

## แหล่งข้อมูลอื่น

หมวดหมู่:ศาสนสถานในเขตบางรัก
หมวดหมู่:สุสานในประเทศไทย
หมวดหมู่:สีลม
กีฬาปัญจกีฬาสมัยใหม่ในโอลิมปิกฤดูร้อน 2020 – บุคคลหญิง

**การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 – บุคคลหญิง** เป็น 1 ใน 2 รายการแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 5-6 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการบุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 36 คน จาก 26 ประเทศโดยประมาณ

## ภูมิหลัง

การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000

## การคัดเลือก

## ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).

## ผลการแข่งขัน

## อ้างอิง

หมวดหมู่:กีฬาในโอลิมปิกฤดูร้อน 2020
หมวดหมู่:กีฬาปัญจกีฬาสมัยใหม่ในโอลิมปิกฤดูร้อน
การศึกษาเพื่อความเป็นไท

**กลุ่มการศึกษาเพื่อความเป็นไท** (; ELS) เป็นกลุ่มนักเรียนชั้นมัธยมที่ต้องการปฏิรูประบบการศึกษาไทย ซึ่งก่อตั้งในวันที่ 2 ธันวาคม พ.ศ. 2556 โดยเนติวิทย์ โชติภัทร์ไพศาล ผู้เป็นเลขานุการคนแรกของกลุ่ม ตามมาด้วยณัฐนันท์ วรินทรเวช

## ปรัชญา
สมาชิกในกลุ่มยอมรับว่ามีอุดมการเดียวกันคือ การปฏิรูปการศึกษาในประเทศไทยเป็นสิ่งจำเป็น ปรัชญาของกลุ่มนี้คือ การศึกษาควรเน้นย้ำถึงคุณลักษณะของมนุษย์ ความเชื่อของนักเรียนและครู การให้เกียรติต่อมนุษยชาติและความรู้ในปัจเจกบุคคล กลุ่มนี้กล่าวว่าการดำรงอยู่ของกลุ่มเป็นเครื่องพิสูจน์ถึงความทุ่มเทและความมุ่งมั่นของเยาวชนไทยที่ต่อต้านการใช้ระบบการศึกษามาเป็นโฆษณาชวนเชื่อหรือวาระทางการเมืองที่ซ่อนเร้น กลุ่มนี้ยังต่อต้านความรุนแรงของครู และการมีเพศสัมพันธ์เพื่อเอาเกรดในโรงเรียนไทยด้วย

## กิจกรรม
ก่อนหน้าการรัฐประหาร พ.ศ. 2557 ในประเทศไทย กลุ่มนี้จัดงานต่อต้านรัฐประหารข้างหน้าค่ายทหาร โดยเสนอให้ “มอบดอกไม้แสดงความขอบคุณต่อเจ้าหน้าที่ทหารที่ไม่ทำรัฐประหาร" จากนั้นในปีเดียวกัน กลุ่มนี้ต่อต้านรัฐบาลทหารไทย และค่านิยมหลักของคนไทย 12 ประการของรัฐบาล ซึ่งเขียนโดยผู้นำรัฐบาลทหาร ประยุทธ์ จันทร์โอชา และนำไปใช้ในหลักสูตรโรงเรียนของรัฐมาหลังการรัฐประหาร พ.ศ. 2557 นอกจากนี้ กลุ่มนี้ยังบอยคอตการปฏิรูปการศึกษาของคณะรัฐประหารด้วย

## ดูเพิ่ม
* การประท้วงในประเทศไทย พ.ศ. 2563–2564
* เนติพร เสน่ห์สังคม

## อ้างอิง

## แหล่งข้อมูลอื่น
* 
* Youtube-Education for Liberation
* Elsiam Networks
สมาคมโอลิมปิกอินเดีย

**คณะกรรมการโอลิมปิกแห่งชาติอินเดีย** (; **IOA**, รหัสไอโอซี: **IND**) เป็นคณะกรรมการโอลิมปิกแห่งชาติที่เป็นตัวแทนของประเทศอินเดียสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2470 มีสำนักงานใหญ่ตั้งอยู่ที่ประเทศอินเดีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอินเดียเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)

## ดูเพิ่ม
* ประเทศอินเดียในโอลิมปิก
* ประเทศอินเดียในเอเชียนเกมส์

## อ้างอิง

## แหล่งข้อมูลอื่น
* คณะกรรมการโอลิมปิกแห่งชาติอินเดีย

หมวดหมู่:องค์การที่ก่อตั้งในปี พ.ศ. 2470
อินเดีย
แจ็กเซ็ปติกอาย

**ฌาน วิลเลียม แมกลาฟลิน** (; เกิดในวันที่ 7 กุมภาพันธ์ ค.ศ. 1990) รู้จักกันในชื่อ **** (Jacksepticeye) เป็นยูทูบเบอร์ชาวไอร์แลนด์ที่เป็นที่รู้จักจากวิดีโอบล็อก และซีรีส์สุขนาฏกรรม เลตส์เพลย์ ในเดือนกรกฎาคม ค.ศ. 2021 ช่องของเขามีคนดูมากกว่า 14.3 ครั้งและมีผู้ติดตาม 27.3 ล้านคน และเป็นช่องชาวไอร์แลนด์ที่มีผู้ติดตามมากที่สุด นอกจากนี้ เขายังเป็นผู้มีส่วนร่วมในการระดมทุนได้หลายล้านเหรียญเพื่อการกุศลด้วย

## ชีวิตช่วงต้น
ฌาน วิลเลียม แมกลาฟลินเกิดที่คล็อกแฮน เทศมณฑลออฟฟาลีย์ เป็นลูกคนสุดท้องจากลูกทั้งห้าคนของจอห์น ( – 27 มกราคม ค.ศ. 2021) กับฟลอร์รีย์ แมกลาฟลิน เขาได้ชื่อเล่น "แจ็ก ตาอักเสบ" (Jack Septic Eye) หลังอุบัติเหตุในการแข่งฟุตบอล ซึ่งทำให้ตาของเขาได้รับบาดเจ็บ ในวัยรุ่น เขากับพ่อแม่ย้ายที่อยู่ไปยังกระท่อมไม้ซุงที่แบลลีคัมเบอร์ เทศมณฑลออฟฟาลีย์ เขาเคยเป็นนักตีกลองให้กับวงเมทัลคอร์ที่มีอทธิพลของเมโลดิกเดทเมทัลชื่อว่า Raised to the Ground ซึ่งเขาเผยแพร่เพลงในตอนหนึ่งที่มีชื่อว่า *Risen from the Ashes* ใน ค.ศ. 2009 จากนั้นเขาย้ายไปยังอพาร์ตเมนต์ที่แอธโลน เทศมณฑลเวสต์มิซ

## ชีวิตส่วนตัว
ปัจจุบัน แมคลาฟลินอาศัยอยู่ที่เมืองไบรตัน ประเทศอังกฤษ และมีความสัมพันธ์กับยูทูบเบอร์ชาวดัตช์ เอเวอร์ลีน "แกบ"  (Evelien "Gab" Smolders) ตั้งแต่ ค.ศ. 2019 เขากล่าวถึงตนเองว่าไม่นับถือศาสนา

พ่อของเขาเสียชีวิตในวันที่ 27 มกราคม ค.ศ. 2021 หลังจากนั้นเขาได้รับการสนับสนุนจากผู้สร้างเนื้อหาบางส่วนจำนวนมาก

## ผลงานเพลง
### Raised to the Ground
* *Risen from the Ashes* (ตอน, ค.ศ. 2009)

## อ้างอิง

## แหล่งข้อมูลอื่น

* 
* 

หมวดหมู่:ผู้มีชื่อเสียงบนอินเทอร์เน็ต
หมวดหมู่:ยูทูบเบอร์ชาวไอร์แลนด์
หมวดหมู่:ยูทูบเบอร์ชาย
หมวดหมู่:บุคคลจากสถาบันเทคโนโลยีแอธโลน
หมวดหมู่:อินเทอร์เน็ตมีม
หมวดหมู่:ผู้ระดมทุนการกุศล
กรึชชีนา ชีมาโนว์สกายา

**กรึชชีนา แชร์เฆียเยวนา ชีมาโนว์สกายา** (, ; เกิด 19 พฤศจิกายน 1996) เป็นนักวิ่งระยะสั้นชาวเบลารุส เธอเคยชนะเหรียญเงินจากการแข่งขันวิ่ง 100 เมตร จากการแข่งขันนักกีฬายุโรป รุ่นอายุไม่เกิน 23 ปี ปี 2017 ที่บีดก็อชตช์ ประเทศโปแลนด์, เหรียญทองในการแข่งวิ่ง 200 เมตร ใน 2019 Summer Universiade ที่นาโปลี ประเทศอิตาลี และเหรียญเงินจากอิเวนต์ทีมในยูโรเปียนเกมส์ 2019 ที่มินสค์ ประเทศเบลารุส

เธอได้รับการคัดเลือกเข้าแข่งขันโอลิมปิกฤดูร้อน ปี 2020 ที่โตเกียว ประเทศญี่ปุ่น ในการวิ่ง 100 และ 200 เมตร ในวันที่ 30 กรกฎาคม 2021  เธอกล่าวโทษเจ้าหน้าที่ของคณะกรรมการโอลิมปิกเบลารุสว่าได้บังคับเธอลงแข่งในการวิ่งผลัด 4 × 400 เมตร โดยที่เธอมิได้ยินยอม สองวันต่อมาเธอถูกนำตัวไปยังท่าอากาศยานนานาชาติฮาเนดะของโตเกียว ทั้ง ๆ ที่เธอปฏิเสธการกลับเบลารุส กระทั่งต่อมาเธอได้รับการคุ้มครองโดยตำรวจและได้รับวีซามนุษยธรรมจากโปแลนด์ โดยเธอจะเดินทางไปในวันที่ 4 สิงหาคม ผ่านการต่อเที่ยวบินที่เวียนนา ประเทศออสเตรีย

## สถิติส่วนบุคคล
:**กลางแจ้ง**
*100 เมตร – 11.04 (+0.7&nbsp;m/s, มินสค์ 2018)
*200 เมตร – 22.78 (−1.2&nbsp;m/s, มินสค์ 2019)

:**ในร่ม**
*60 เมตร – 7.21 (มาฆีโลว์ 2017)
*200 เมตร – 23.62 (มาฆีโลว์ 2019)

## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:นักวิ่งระยะสั้น
หมวดหมู่:ผู้ลี้ภัยชาวเบลารุส
หมวดหมู่:นักกีฬาชาวเบลารุส
หมวดหมู่:ผู้ลี้ภัยในประเทศโปแลนด์
สำมะโนเบลารุส (ค.ศ. 1999)

**สำมะโนเบลารุส ค.ศ. 1999** () เป็นสำมะโนแรกหลังประเทศเบลารุสได้รับเอกราชจากการล่มสลายของสหภาพโซเวียต ข้อมูลสำมะโนในเบลารุสก่อนหน้านี้พบในสำมะโนโซเวียตและสำมะโนจักรวรรดิรัสเซีย

## ดูเพิ่ม
*สำมะโนเบลารุส (ค.ศ. 2009)

## อ้างอิง

หมวดหมู่:ประชากรศาสตร์ในประเทศเบลารุส
หมวดหมู่:สำมะโนในประเทศเบลารุส